b'\n_START_ARTICLE_\nRamon Borrell\n_START_PARAGRAPH_\nRamon Borrell (972\xe2\x80\x931017) oli Barcelonan, Gironan ja Ausonan kreivi vuodesta 992. H\xc3\xa4n osallistui hallintoon jo vuodesta 986 is\xc3\xa4ns\xc3\xa4 Borrell II:n kanssahallitsijana. H\xc3\xa4nen puolisonsa oli ranskalainen aatelisneito Ermesinde._NEWLINE_Vuonna 1002 Al-Mansur Ibn Abi Aamir hy\xc3\xb6kk\xc3\xa4si Borrellin valtakuntaan ja tuhosi Manresan kaupungin. Borrell haki tukea muilta kristityilt\xc3\xa4 kreiveilt\xc3\xa4, ja Al-Mansurin kuoltua Borrel liittolaisineen hy\xc3\xb6kk\xc3\xa4si Lleidaan. Al-Mansurin poika Abd Al-Malik hy\xc3\xb6kk\xc3\xa4si puolestaan Barcelonaan. Borrellin veli ja muut kristityt kreivit osallistuivat puolustukseen. Silti arabit valloittivat kuusi linnaa ja tuhosivat 35. Taistelut l\xc3\xa4hensiv\xc3\xa4t veljeksi\xc3\xa4 Cordoban kreiveihin.'